CELEX: 32021R0575
Language: ro
Date: 2021-03-30 00:00:00
Title: Regulamentul de punere în aplicare (UE) 2021/575 al Comisiei din 30 martie 2021 privind clasificarea anumitor mărfuri în Nomenclatura combinată

8.4.2021   
               
               
                  RO
               
               
                  Jurnalul Oficial al Uniunii Europene
               
               
                  L 120/13
               
            
         REGULAMENTUL DE PUNERE ÎN APLICARE (UE) 2021/575 AL COMISIEI
         din 30 martie 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 martie 2021.
            
               
                  Pentru Comisie,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare
                        (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Produs prezentat pentru vânzarea cu amănuntul sub formă de set alcătuit dintr-o sticlă de plastic dotată cu o pompă de aer și o duză (aparat de umplere), precum și 100 de baloane multicolore din latex incluse în interiorul sticlei.
                        Aparatul de umplere este conceput pentru a fi umplut și a conține apă și se utilizează pentru pomparea apei în baloane. După ce sunt umplute cu apă, baloanele se utilizează ca bombe cu apă pentru jocuri în aer liber, pentru divertismentul copiilor/adulților.
                        A se vedea imaginea  (*1).
                     
                     
                        9503 00 99 
                     
                     
                        Clasificarea se stabilește pe baza regulilor generale 1, 3 (c) și 6 de interpretare a Nomenclaturii combinate și pe baza textului codurilor NC 9503 00  și 9503 00 99 .
                        Date fiind caracteristicile și proprietățile obiective, produsul este destinat a fi utilizat pentru divertismentul persoanelor participă la bătăi cu baloane cu apă. Este un set condiționat pentru vânzarea cu amănuntul, în care componenta care îi conferă setului caracterul esențial nu poate fi determinată. Trebuie clasificat la poziția care apare ultima în ordine numerică în rândul celor care merită, de asemenea, să fie luate în considerare. Baloanele se clasifică la poziția 9503 . În consecință, este exclusă clasificarea la poziția 8414  sau 8424  luând în considerare aparatul de umplere. Așadar, produsul trebuie clasificat la poziția 9503 .
                        În consecință, produsul trebuie clasificat la codul NC 9503 00 99  ca „alte jucării”.
                     
                  
               
            
               (*1)  Imaginea are caracter pur informativ.